: एक ऐसा व्यक्ति जो सब से आश्वस्त और आत्म-विश्वासी दिखता है, लोग भी उस के साथ में रहना पसंद करते हैं। आश्वस्त होने का अभिनय करना--भले आप हों या ना हों--अपने लक्ष्य तक पहुँचने का पहला कदम है।  अपने सिर को ऊँचा रखें! आप की शारीरिक भाषा, शब्दों से ज़्यादा बोलती है। अपनी पीठ को सीधा रखें और अपनी ठुड्डी को ऊपर रखकर चलने से ज़्यादा लोगों का ध्यान अपनी ओर केंद्रित करवा सकेंगे। आँखों का संपर्क बनाएँ। अन्य लोगों को भी समझ आने दें, कि आप उन की ओर ध्यान दे रहे हैं। यदि आप शर्माकर उनकी नज़रों से दूर जाने की कोशिश करेंगे, तो आप परेशान और किसी हिचक में नज़र आएँगे। आत्म-विश्वास से आप सिर्फ़ सेक्सी ही नहीं लगेंगे, बल्कि बहुत सारे लोगों का विश्वास भी हासिल कर सकेंगे। एक खुशी ही तो है, जिसे आसानी से बाँटा जा सकता है। यदि आप हर समय खुश और मजेदार नज़र आएँगे, तो अन्य लोग खुद-ब-खुद आप की ओर खींचे चले आएँगे। इस तरह से आप ना सिर्फ़ आप के पास मौजूद लोगों के मनोभावों में परिवर्तन महसूस करेंगे, बल्कि आप भी कर सकेंगे! मुस्कुराएँ और आप खुद ही इसे महसूस करने लगेंगे। : जब आप बुरा महसूस करते हैं, तो हर चीज़ करना कठिन हो जाता है। परफ़ेक्ट बनना तब और आसान होगा, जब आप अपने बारे में अच्छा महसूस करेंगे।  स्वस्थ्य और संतुलित आहार लें। जब अपने शरीर का उपचार करते हैं, तो हम अपना खुद का उपचार करते हैं।  साबुत अनाज, फल और सब्जियाँ सिर्फ़ आप के वजन को बढ़ने से ही नहीं रोकती बल्कि ये आप को ज़्यादा ऊर्जा के साथ-साथ, बीमारियों से बचाव और लंबी उम्र भी प्रदान करतीं हैं। प्रोसेस्ड फूड से दूर रहें, क्योंकि इन में पोषक तत्वों की कमी के साथ-साथ कुछ स्वास्थ के लिए हानिकारक पदार्थों की प्रचुरता रहती है। सक्रिय रहें। व्यायाम से आप की त्वचा में चमक के साथ-साथ, रात को अच्छी नींद भी आती है और इस के साथ ही स्वास्थ्य की दृष्टि से भी इस के कुछ और फायदे भी होते हैं। हफ्ते में कुछ दिन की गई पैदल यात्रा भी आप के दिमाग़ को साफ रख के आप को अच्छा महसूस कराती है। सच में आश्वस्त होने और सुंदर होने के लिए, आप को आप की त्वचा से प्यार होना चाहिए। यह थोड़ा कठिन भी लग सकता है, लेकिन ऐसे में आत्म-स्वीकृति ना कर पाने की सब से बड़ी बाधा आप ही होंगे।  अपने अच्छे गुणों की एक लिस्ट बनाकर रखें। यदि यह आप को समझ नहीं आ रहा है, तो दूसरे लोगों से पूछें, कि वे क्या सोचते हैं। हर सुबह इस लिस्ट को देखें और हर दिन में अपने अंदर और भी जिन गुणों पर आप का ध्यान जाएँ उन्हें भी लिखें। सकारात्मक रहें! यदि आप के मन में कभी भी कोई नकारात्मक विचार आए, तो "उसी वक़्त सोचना बंद कर दें"। नकारात्मक सोच पर पूरी तरह से नियंत्रण पाया जा सकता हैं। यदि ये बार-बार वापस लौटकर आप के मन में आ रहीं हैं, तो खुद को किसी गतिविधि में व्यस्त कर लें। यदि आप को ज़रूरत महसूस हो, तो इन्हें भी पत्रिका में लिखें। भावनाओं को मन में दबाने से हताशा और तनाव होता है। बंद दिमाग़ से हम कभी भी परिपूर्णता की ओर आगे नहीं बढ़ सकते। यह दुनिया बहुत बड़ी है, और इस बड़ी दुनिया में ऐसी बहुत सी जानकारियाँ हैं, जो शायद आप को नहीं मालूम, तो विचारों को आने के लिए अपने दिमाग़ को खुला रखें। और कभी-कभी खुद को दूसरों की जगह रखकर उन के जैसे भी सोच कर देखें।  खुले विचारों को रखने से से आप के अंदर सकारात्मकता, और समझदारी जैसे गुण उभर कर आएँगे-- जिस से बहुत सारे लोग आप की तरफ आकर्षित होंगे। आप अपनी कमियों को स्वीकारने में भी सहज हो सकेंगे। अन्य लोग जब आप को उन्हें, वे जैसे भी हैं, उसी रूप में स्वीकारते देखेंगे तो वे भी आप को और भी खुले विचारों के साथ अपनाना शुरू कर देंगे। बातों को भूल जाने दें। किसी ने आप को कष्ट दिया है, किसी आप को नीचा दिखाया है, अगर आप इन सब बातों से घिरे रहेंगे, तो आगे नहीं बढ़ पाएँगे। खुशी, सकारात्मकता और आत्म-विश्वास ही परिपूर्णता की निशानी हैं--और ये तब तक नहीं पाई जा सकती, जब तक आप के अंदर द्वेष और बदले की भावना हो। माफ़ करें, भूल जाएँ और आगे बढ़ें। नकारात्मकता के लिए बिल्कुल भी समय ना दें। इस तरह से आप खुद से और बेहतर बन सकेंगे।
Be confident. Smile. Be healthy. Love yourself. Open your mind.